
5.3.   IZJAVA ODGOVORNEGA PROJEKTANTA NAČRTA 

         V  PROJEKTU  ZA GRADBENO DOVOLJENJE
Odgovorni projektant načrta strojnih inštalacij in strojne opreme št. P0-08/2014-S
                                                     Marjan FUJS, d.i.s.,
I Z J A V L J A M,

1. da je načrt strojne opreme skladen s prostorskim aktom,

2. da je načrt skladen z gradbenimi predpisi, 

3. da je načrt skladen s projektni pogoji oziroma soglasji za priključitev,

4. da so bile pri izdelavi načrta upoštevane vse ustrezne bistvene zahteve in da je načrt izdelan tako, da bo gradnja, izvedena v skladu z njim, zanesljiva,

5. da so v načrtu upoštevane zahteve elaboratov.

P0-08/2014






                       Marjan FUJS, d.i.s., IZS 1542

(št. projekta)






 (ime in priimek, strokovna izobrazba, identifikacijska številka)

Murska Sobota, avgust 2014
kraj in datum)

                                   (osebni žig, podpis)

5.4 TEHNIČNO POROČILO

TEHNIČNI OPIS
Splošno

Predmet projekta je nova gradnja Pomožne stavbe na športnem igrišču, razvitih tlorisnih dimenzij 5.60 x 15.50 m.  Številka projekta je P0- 08/2014, številka načrta je P0- 08/2014-S.

VODOVOD S KANALIZACIJO
-Zunaji vodovodni priključek

Predviden je obstoječi obračunski  vodomer v termu  jašku. Obstoječi  vodomer je DN 20 z vgrajenim nepovratnim ventilom. Priključek za objekt je izveden s priključeno cevjo PE 100 d 32, NP 16 po ISO 4427 na javni vodovod NL DN 50 z navrtanim zasunom z vgradno garnituro. Vodovodna priključna cev bo vstavljena v zaščitno cev PE 80 d 75, NP 8 po ISO 4427, ki se zaključi pred vodomerom. Zaščitna cev se zatesni na obeh straneh z gumi tesnilom za PE zaščitno cev. Izkop mora biti prilagojen terenu, sosednjim objektom in drugim napeljavam. Kot izkopa je potrebno prilagoditi vrsti materiala in globini izkopa. Po potrebi mora biti jarek opažen oziroma zavarovan pred posipavanjem. Najmanša širina dna jarka mora biti DN +600 mm. Dno jarka mora biti ravno in gladko brez izboklin. Po splaniranim dnu jarka se napravi posteljico iz peska v debelini 10-15 cm, s katerim se cev tudi obsuje. Jarek se nad peščenim obsipom zasuje s tamponskim materialom komprimiranim v plasteh po 20 cm. Posteljico, obsip in zasip je potrebno vibracijsko utrditi. Utrditev slojev zasipa se lahko uporabijo vibracijska sredstva in teptalniki. Kjer je cev vodena v asfaltnem cestišču je zuadnja plast tamponski sloj debeline 30 cm, na katerem je položen dvoslojni asfalt. Na celotni trasi položenega cevoda je 30 cm  nad vodovodom položen plastični opozorilni trak z napisom “POZOR VODOVOD”. Ob vsaki prekinitvi montaže se na krajno cev namesti v ta namen prirejeno spojko, ki popolnoma zapre cev. Pred nadaljnim zasipavanjem jarka je potrebno položeni cevovod preizkusiti na tlak ter ga temeljito izprati ter razkužiti. Pred preizkusom je potrebno podpreti vse krivine, odcepe in slepe prirobnice ter druge kritične točke na cevovodu, ki bi karkoli ogrozile varnost izvajalca in položeni cevovod.

-Interna vodovodna instalacija poteka  v tlaku ter stenah do posameznih sanitarnih elementov. Topla sanitarna voda se pripravlja z električnima bojlerjema. Omrežje mora biti  položeno v padcih tako, da je možno popolno izpraznjevanje. Razvod vode poteka  v tlaku in  v stenah posameznih sanitarnih elementov. Po končni grobi montaži je  omrežje tlačno preizkušeno s hladnim vodnim tlakom 10 bar. Vse cevi hladne in tople vode so izolirane s toplotno izolacijo Armacell Tubolit S PLUS.

Vertikalna kanalizacija vključno z vertikalami je izvedena iz PVC odtočnih cevi. V pritličju imajo vsi dvižni vodi vgrajene čistilne kose. Omrežje horizontalne kanalizacije mora biti narejeno tako, da ni možnosti, da bi prišlo do zamašitve cevi. V horizontalni  kanalizaciji se ne sme montirati 90° lokov, dvojnih priključkov ni priporočljivo uporabljati, padec pa mora biti 1,5-2% proti jašku. Vse vertikale imajo odduh voden na streho objekta. Dimenzija oddušne cevi je lahko manjša največ eno dimenzijo od cevi vertikale. Odduh na strehi je zaključen s PVC kapo. Oddušne cevi, ki potekajo skozi neogrevane prostore morajo biti ustrezno izolirane, da ne pride do kondenzacije. Po položitvi je potrebno kanalizacijske cevi, ki potekajo v tleh obbetonirati in predhodno zaščititi z rebrastim papirjem, stem se preprečijo morebitne poškodbe pri gradnji. Horizontalni odtok se spelje v revizijski jašek ob objektu in naprej v biološko čistilno napravo. 

Po montaži se cevi preiskusijo  na odtok vode.

· V objektu so montirani sledeči sanitarni elementi:

· umivalniki

· pršne kadi

· WC-ji

· pisuarji

Vsa vgrajena sanitarna oprema je iz bele fajansne keramike boljše kvalitete (proizvod Dolomite ali ustrezno). Straniščne školjke so s stranskim odtokom, podometnim kotličkom, sedežno desko, armature in držalom za toaletni papir v omotih. Umivalniki so opremljeni z enoročno mešalno baterijo. Ob umivalniku je držalo za papirnate brisače, posoda s tekočim milom, etažer ter ogledalo. Pisoar je opremljen z armaturo na pritisk. Predvideni so še priključki za tuše v garderobah. Priključne mere se prilagodijo tehnološkim zahtevam.

Celotna inštalacija se izvede v skladu z veljavnimi prepisi, uporablja se samo prvovrsten material. Po končani grobi montaži je potrebno celotno inštalacijo vode in kanalizacijo preizkusiti na testnost. Inštalacijo vode preizkusimo na tlak, odtočne cevi  pa samo z odtokom vode v kanalizacijo. Po uspešno opravljenem tlačnem preizkusu se cevi lahko izolirajo in zazidajo. Vsi cevovodi morajo biti dezinficirani. Po končani grobi montaži je izvesti regulacijo armature z pomočjo ventilov, ki so vgrajeni pod vsakim iztokom hladne in topple vode.

Topla sanitarna voda, bojler:                                                    

Topla potrošna voda se pripravlja v dveh el. bojlerjih (sanitarije 1 in sanitarije 2). Dezinfekcija bojlerja in instalacije se vrši 1x tedensko s pregrevanjem tople sanitarne vode do nastavljene temperature (65°C).

Cevi                                                   

 Totraterm cevi:

Ves notranji razvod sanitarne vode se izvede z Totraterm. Medsebojno jih spajamo z pripadajočimi fitingi zs termo leplenjem. 

Notranje cevi za hladno vodo speljane v tleh in zidu izoliramo z izolacijskimi cevaki Armstrong TUBOLIT DG debeline 9 mm. Notranje cevi za toplo vodo in cirkulacijo speljane v tleh in zidu izoliramo z izolacijskimi cevaki Armstrong TUBOLIT DG debeline 20 mm. Spoje izolacije Armaflex lepimo z lepilom tip 520.

V vseh primerih montaže je potrebno strogo upoštevanje navodil proizvajalca cevi.  

Armature                                                 

Armature so izvedene z navojnimi priključki.

Za zapiranje vodovoda pred sanitarnimi elementi koristimo kotne ventile z navojnimi priključki ali podometne krogelne pipe z navojnimi priključki. Podometni ventili imajo kapo in rozeto.
Sanitarni elementi:

V prostorih so montirani sledeči sanitarni elementi 

Umivalnik 

Opremljen je s sledečo opremo: enoročna stoječa mešalna baterija za toplo in hladno vodo, s ponikljanim sifonom,  kotnim ventilom DN15, nosilcem za brisače, ogledalom,  etažero, nosilcem za milo.

WC

Konzolne izvedbe, s podometnim kotličkom, opremljen je s sledečo opremo: sediščem in pokrovom iz trde plastike, nosilcem za papir in krtačko, školjka ima horizontalni iztok. Školjka se montira na montažni okvir za, ki je prilagodljiv po višini.
Pomivalno korito

Priključek za pomivalno korito zajema stoječo enoročno mešalno baterijo, dva kotna ventila, PVC ventil-sifon DN40 ter priključek za priklop pomivalnega stroja (topla in hladna voda).

Tuš:

Po izboru arhitekta – polkrožne oblike, opremljen z Ms sifonom, enoročno  termostatsko mešalno baterijo za toplo in hladno vodo in ročnim tušem na konzoli
Talni sifon

Talni sifon so sledeče izvedbe:

-PVC prehodni s horizontalnim priključkom ( 50 ter opremljen s pokromiranim pokrovom. 

TLAČNI PREIZKUS (za ceviTotraterm) IN DEZINFEKCIJA

Predhodni preizkus

Uporabi se preizkusni tlak, ki je enak dovoljenemu obratovalnemu povečan za 5 bar, vendar ne sme biti manjši od 15 bar. Preizkusni tlak je potrebno v 30 min dvakrat ponovno vzpostaviti, kar pomeni, da ga je potrebno reaktivirati vsakih 10 min. V naslednjem preizkusu, ki traja ponovno 30 min, sme padec tlaka znašati max 0,3 bar (0,1 bar na vsakih 10 minut). Pri tem se ne sme pojaviti nobena netesnost spoja kjerkoli v instalaciji.

Glavni preizkus
Takoj po opravljenem predhodnem preizkusu je potrebno izvesti glavni preizkus z enakim tlakom, kot je bila instalacija obremenjena pri predhodnem preizkusu. Čas trajanja preizkusa znaša 2 uri. Padec tlaka po opravljenem preizkusu ne sme znašati več kot 0,2 bara glede na odčitan preizkusni tlak ob koncu predhodnega testa. Pregledati je potrebno tudi vse spoje. Na nobenem mestu instalacije se ne sme pojaviti netesnost.

Po uspešno opravljenem tlačnem preizkusu napišeta predstavnik izvajalca in nadzorni organ zapisnik z vsemi podatki o preizkusu.   

Po uspešno opravljenem tlačnem preizkusu je potrebno izvesti izpiranje vseh cevovodov, izvesti fino montažo, preizkusiti  funkcijo ter izvesti klorni šok in pridobiti potrdilo o neoporečnosti vode.

PREPREČEVANJE  LEGIONELOZ

Cirkulacija tople sanitarne vode je izvedena tako, da bo omogočena termična dezinfekcija oziroma, da je sistem izveden skladno z zahtevami DVGW, delovni zvezek W 551/W 552 in v skladu s Priporočili Inštituta za varovanje zdravja RS za preprečevanje razmnoževanja legionel v internem vodovodnem omrežju.

NIVOJI UKREPOV PRI PREPREČEVANJU LEGIONARSKE BOLEZNI

Zaradi lažjega razumevanja smo, glede na resnost problema ukrepe razdelili v tri nivoje:

- preventivni pregled objekta in preventivni ukrepi,

- ukrepi ob ugotovitvi prisotnosti legionel v vodovodnem omrežju,

- ukrepi ob epidemiološki indikaciji.

Preventivni pregled in preventivni ukrepi

Preventivni pregled objekta obsega pregled omenjenih dejavnikov tveganja iz okolja.

Priporočajo naslednje preventivne ukrepe: 

- zagotavljanje ustrezne temperature tople in hladne vode (topla voda iz pip vsaj 50(C, hladna voda do 20(C); 

- preprečevanje zastajanja vode: odstranjevanje odvečnih pip, delov napeljave - slepih vodov, redno spiranje tušev in pip, ki se ne uporabljajo (tedensko spiranje po nekaj minut);

- nadzor in zagotavljanje zdravstveno ustrezne pitne vode oz. mikrobiološko in fizikalno kemijsko ustrezne vode v napravah, kjer se uporablja voda; 

- preprečevanje korozije, odstranjevanje kotlovca, izogibanje materialov, ki so ugodni za bivanje in razrast legionel, ustrezna koncentracija biocidov, kjer je to potrebno; 

- redno vzdrževanje naprav, ki tvorijo aerosol po navodilih proizvajalca;

- čiščenje in klorni šok po posegih v vodovodni sistem;

IZVAJANJE UKREPOV IN KONTROLA UČINKOVITOSTI UKREPOV

V internem vodovodnem omrežju s toplo in hladno vodo se borimo proti legionelam z vzdrževanjem priporočene temperature in/ali priporočene koncentracije dezinfekcijskega sredstva ter čiščenjem (tabela 3). Glede na resnost problema  lahko izvedemo tudi razkuževanje (fizikalno ali kemično).

Čiščenje in razkuževanje sistemov internega omrežja tople in hladne vode se izvaja tudi: 

če pregled pokaže, da je potrebno,

- če sistem ni bil 1 mesec v uporabi,

- pri posegih v sistem ali del sistema pri katerih lahko pride do kontaminacije,

- med ali po izbruhu legioneloze ali ob sumu na legionelozo.

Dezinfekcija s pomočjo povišane temperature (toplotni šok)

Temelji na podatkih o občutljivosti legionel na temperaturo. Temperatura 60°C je za legionelo baktericidna (9). Voda s temperaturo 70°C lahko uniči legionele v 10 minutah, voda s temperaturo 60°C pa v 25 minutah (10). 

V tabeli 2 so zbrana priporočila za dezinfekcijo s pomočjo povišane temperature, ki jih navajajo posamezni viri oz. avtorji.

Tabela 2: Priporočene temperature ter časi segrevanja in časi izpiranja

	VIR
	GRELEC
	SISTEM - PIPA

	
	čas segrevanja
	temperatura
	temperatura
	čas izpiranja

	ASHRAE (1)
	-
	71 - 77°C
	-
	30 min

	AWWA (11)
	-
	70°C
	60°C
	30 min

	MMWR (8)
	-
	-
	65°C
	5 min

	EWGLI (4)
	do 3 dni
	70 - 80°C
	65°C
	vsaj 5 min

	Linee guida (13)
	3 dni
	70 - 80°C
	60°C in več
	30 min

	Maryland (12)
	-
	-
	65°C
	30 min

	OSHA (3)
	24 ur
	70°C
	-
	20 min

	Swiss NOSO (5)
	3 dni
	70 - 80°C
	60°C
	30 min

	Infect. Diseases (9)
	nekaj dni
	60 - 77°C
	-
	30 min


Pri ukrepu dezinfekcije s pomočjo povišane temperature je potrebno opozoriti vse uporabnike in osebje, jih seznaniti s potekom in nalepiti opozorila nad pipe in tuše. Uspešnost metode je odvisna od pravilne izvedbe in sodelovanja osebja. 

Priporočajo preglede in kontrole temperatur po shemi navedeni v tabeli 3.

Tabela 3: Priporočena frekvenca pregledov in kontrole temperature (prirejeno po EWGLI) (4)

	OSKRBA
	NALOGA
	POGOSTOST

	z vročo vodo
	Preverjanje temperature vode , ki teče iz grelca  in vode, ki se vrača v grelec.

Voda na izstopu mora imeti vsaj 60(C, voda, ki se vrača vsaj 50(C.
	mesečno

	
	Na kontrolnih pipah* preveriti, če temperatura v manj kot 1 minuti točenja doseže 50°C:

*(recirkulirajoč sistem: prva in zadnja pipa;

nerecirkulajoč sistem: najbližja in najbolj oddaljena pipa od rezervoarja, lahko tudi pipe, za katere velja, da predstavljajo posebno tveganje)
	mesečno

	
	Preverjati na ostalih pipah po principu rotacije, če temperatura v manj kot 1 minuti točenja doseže 50°C.
	na 6 mesecev

	
	Vizualno pregledati notranje površine grelca na kotlovec in usedline. 
	letno

	
	
	

	s hladno vodo
	Preveriti temperaturo vode na vstopu v objekt.

Temperatura mora biti po možnosti ves čas do 20°C.
	na 6 mesecev (enkrat poleti in enkrat pozimi)

	
	Preveriti, če je na kontrolnih pipah* po 2 min točenja temperatura vode do 20(C:

*(najbližja in najbolj oddaljena pipa od vstopa oziroma rezervoarja, lahko tudi pipe, za katere velja, da predstavljajo večje tveganje).
	mesečno

	
	Preverjati, če je temperatura vode po principu rotacije na izbranih pipah po 2 min točenja pod 20(C.

Razlika med najvišjo in najnižjo izmerjeno temperaturo po 1 minuti točenja ne sme biti večja od 4°C.
	na 6 mesecev

	
	Vizualno pregledati rezervoarje za mrzlo vodo in izvesti potrebna popravila.
	   letno


Poleg tega je potrebno: razdreti, očistiti in odstraniti kotlovec na pregibnih ceveh in glavah tušev, mrežicah pip (četrtletno oz. po potrebi) ter malo uporabljane pipe izpirati tedensko nekaj minut.

Da bi bili pri obvladovanju legionel s pomočjo temperature uspešni, mora doseči temperatura tople vode 60(C eno uro na dan tudi na dnu grelca (v času manjše porabe - npr. zgodaj zjutraj). Na pipah mora temperatura doseči vsaj 50°C (bolje 55°C) čimprej oziroma vsaj po 1 minuti točenja. Če se temperatura tople vode na pipah s točenjem niža, to lahko kaže na premajhno kapaciteto grelca. 

Z navedeno temperaturo ne dosežemo popolne odstranitve legionel iz sistema, pač pa ostane koncentracija legionel tako nizka, da običajno ne zadošča za pojav obolenj . 

Pri tem ukrepu obstaja povečana nevarnost opeklin oziroma oparin. Nevarnost narašča z višjo temperaturo in časom izpostavljenosti. Nevarnost tovrstnih nezgod je večja pri otrocih, starejših in nekaterih bolnikih.

Če je temperatura hladne vode nad 20(C (tabela 3), je potrebno ugotoviti vzrok in ga odstraniti. Če vzroka ne najdemo, to predstavlja povečano tveganje.

	
	 
	 


OGREVANJE

Načrt ogrevanja je izdelan na osnovi, arhitektonske podloge ter orientacije objekta po situaciji. Izračun transmisijskih izgub je izdelan po DIN 4701/83. Upoštevana je minimalna zunanja temperatura -16SYMBOL 176 \f "Symbol"C, prostori so ogrevani, kot je predvideno v projektni nalogi. 

Za potrebe hlajenja in ogrevanja (Pravilnik učinkoviti rabi energije v stavbah Ur. List RS,št.93/2008) je za klubske prostore predviden Split sistem –s toplotno črpalko. Za sistem je predvidena uporaba sodobnih, ekološko sprejemljivih hladilnih sredstev (R407C ali R410). 

Izračun hladilne in ogrevalne obremenitve je narejen na osnovi predpisov DIN 8957 in ISO/R 859. 

Zunanja enota je predvidena na fasadi pod napuščem notranja enote pa je predvidena stenske izvedbe. Regulacija je predvidena z IR daljinskim krmilnikom. Odvod kondenza iz notranje enote je predviden s toplotno izoliranimi PE cevmi speljanimi preko sifona do odtoka v ponikalnico.
Za spremljajoče prostore (garderobe, sanitarije)  objekta so predvideni  električni  radiatorji Glamox. Razporeditev el. radiatorjev je razvidna iz tlorisa.

PREZRAČEVANJE

V vseh prostorih, v katerih z naravnim prezračevanjem ni mogoče doseči predpisane izmenjave zraka je izvedeno prisilno prezračevanje. 

Prezračevanje garderobe  in sanitarij je predvideno prekocevnega  ventilatorja. Dovod zraka  je predviden iz sosednjega prostora preko spodrezanih vrat oziroma vratnih rešetk.

Vse ostalo je razvidno iz risb.

TEHNIČNI IZRAČUNI

1. CENTRALNO OGREVANJE

a) IZRAČUN KOEFICIENTOV PREHODA TOPLOTE

Koeficienti prehoda toplote so povzeti iz elaborata gradbene fizike.

b) IZRAČUN POTREBNE TOPLOTE (arhiv)

c) SESTAV TOPLOTE 
--------------------------------------------------------------------------------------------

 ZŠ Nadstropje           Prostor                     tu (°C)  Qt (W)  Ql (W)  Qn (W)  Qi (W)

--------------------------------------------------------------------------------------------

  1 PRITLIČJE            P1-KLUBSKI PROSTORI          20                       2105        0

  2 PRITLIČJE            P2-WC-OBISK.                 18                        540        0

  3 PRITLIČJE            P3-GARDEROBA1                20                        980        0

  4 PRITLIČJE            P4-WC 1                      18                        480        0

  5 PRITLIČJE            P5-GARDEROBA2                20                       1060        0

  6 PRITLIČJE            P6-WC 1                      18                        480        0

--------------------------------------------------------------------------------------------

Skupaj                                                                         5645        0

--------------------------------------------------------------------------------------------

 VODOVODNA INSTALACIJA

d) Izračun porabe

V objektu so montirani naslednji sanitarni elementi, kar je razvidno iz projekta interne vodovodne instalacije:

	ELEMENT
	HV l/s
	TV l/s
	število
	skupaj HV
	skupaj TV

	WC
	0,07
	0,07
	3
	0,21
	0

	umivalnik
	0,07
	0,07
	3
	0,21
	0,21

	Tuš
	0,07
	0,07
	10
	0,70
	0,70

	SKUPAJ (Vr):
	
	
	16
	1,12
	0,91

Odgovarja priključek :
DN 20
PREZRAČEVANJE                                                                                                     

GARDEROBE IN SANITARIJE

Površina prostora : A=44,82 m2                                                                                                                                                                           Volumen prostora :  V=125,50m3                                                                                                                                                                       Količina zraka :                                                                                                                                                        L=520m3/h  (                                                                                                                                              Izmenjava zraka :                                                                                                                       i=L/V=520/125,50=4,14-1                                                                                                                                                                                                       
                                                                                                                                                                                                Odgovarja  cevni   ventilator tip CK-160

Pel=100W / 230 V

REKAPITULACIJA STROŠKOV

Ogrevanje in hlajenje
eur
                                 

Vodovodna instalacija in kanalizacija
eur
                                  

Prezračevanje
eur                      
          

SKUPAJ 
eur                                 

OPOMBA:

- V rekapitulaciji stroškov ni zajet DDV!

- Cene so informativne. Točne cene dobi naročnik pri sklenitvi pogodbe z izvajalcem!

5.5 RISBE

VODOVOD, KANALIZACIJA, OGREVANJE , HLAJENJE IN PREZRAČEVANJE

situacija M 1:200
list 1

karakteristični prerez izkopa–M 1:/
list 2

tloris pritličja–vodovod s kanalizacijo M 1:50
list 3

tloris pritličja–ogrevanje, hlajenje in prezračevanje M 1:50
list 4

tloris mansarde–ogrevanje, hlajenje in prezračevanje M 1:50
list 5

